Nu tirrimotu è nu cutuliamentu o nu trimuri dâ supirficî tirrestri. Li tirrimoti sunnu tipicamenti lu risurtatu dû muvimentu dî zoni di difurmazzioni dî fagghi giològgichi ntê strati supiriuri. La terraferma è 'n lentu ma custanti muvimentu (vidi placca tittònica) e li tirrimoti si virifìcanu quannu la tinzioni risurtanti supera la capacitati dû matiriali di suppurtarilla. Chissu si pò vèniri a virificàri urèmma duoppu istrazziòni pitrulìfiri di tìpu ""fracking"". Sta cunnizzioni occurri tantu spissu (e la cunziquenti maiuri friquenza di li tirrimoti servi a difinìrilli) supra li cunfini dî placchi tittònichi ntê quali la litosfera tirrestri pò èssiri divisa. L'abbinimenti ca si virifìcanu ntê cunfini tra placchi sunnu diciuti tirrimoti ntirplacca; chiddi menu friquenti c'abbennu ô nternu dî placchi dâ litosfera sunnu diciuti tirrimoti ntraplacca.

La tustatura mirita n'attinzioni spiciali ca, priscinnennu dâ qualitati dû café, addipenni dâ midisima la chiù o menu bona riuscita dâ bibbita. Megghiu è darici la calura gradatamenti e pirciò è di prifiririsi la ligna ô carvuni, pirchî megghiu si pò riulari.

Ntô 2004 la cantanti partècipa ‘n vesti d’òspiti a lu Festival di Sanremu, direttu dd'annu di Tony Renis, nterpritannu dui granni clàssici dâ canzuna taliana comu ""E se domani"" di Mina e ""Ancora"" di Eduardo De Crescenzo. La sirata dî ""vecchie glorie"" si rivilau la cchiù siquita di dd'edizzioni. Ntô stissu annu si càntita a l’elezzioni europei cu Alleanza Nazionale a l’elezzioni europei, nun vinennu pirò eletta.

Bonu tempu e malu tempu nun dùranu tuttu lu tempu è nu pruverbiu di la tradizzioni linguìstica siciliana. Lu significatu di la sintenzia è: lu beni e lu mali sunnu ammiscati nti la vita, nun cci pò èssiri sulu beni o sulu mali. Si pò rifiriri a macari a lu clima, nti lu senziu ca nun cci pò èssiri sempri lu suli o sempri chiòviri, ma macari nti sta ntrirpretazzioni cc'è alliata la vita umana. Assai canusciuta e ccu lu stissu significatu è la sintenzia di lu firm Lu Corvu ca dici: Nun pò chiòviri ppi sempri .

Il Postino, è na pillìcula di Màssimu Troisi. Giratu nta l'Ìsuli Eoli, cunta la storia di nu pustinu, ntirpirtatu di Màssimu Troisi, chi havi comu ùnicu clienti nu forasteru chi àbbita lu paiseddu nicu unni lu pustinu campa, rifuggiatu ddà pi mutivi pulìtici: lu pueta Pablo Neruda, ntirpritatu di Philippe Noiret. Lu pustinu s'annamura di na picciotta dû paisi, ntirpritata di Marìa Grazzia Cucinotta, e addumanna a Pablo cunzigghi supra comu didicàricci na puisìa pi fari nnammurari la picciotta.

Accamora a Càmmira dô Travagghiu eni n'urganizzazzioni tirrituriali dâ CGIL c'arriunisci li diversi Fidirazzioni sinnacali dâ CGIL ca aisistunu ntâ na zona giugrafica.

La chiesa cattòlica, spiciarmenti Papa Nnuccenziu IV assicutau Curradinu cu stissu malusangu furiusu c'avìa avutu contra sò nannu, Fidiricu II di Hohenstaufen (o Fidiricu I di Sicilia), e cuntinuava pruvari a dari lu regnu di Sicilia a prìncipi forasteri. Lu succissuri di Nnuccenziu, Papa Lissandru IV, sempri câ stissa fantasia, uffrìu li terri di Hohenstaufen ntâ Girmania a Alfonsu X di Castiglia, e vietaru l'elezzioni di Curradinu comu lu re dî rumani.